Stamboll, Ndalimi i alkoolit përçan fetarët dhe laikët
Vendimi për të ndaluar alkoolin në një festival të muzikës rok nxiti debate në qytetin që njihet si për xhamitë historike dhe për gjallërinë e tij gjatë natës
Një vendim i momentit fundit për të ndaluar alkoolin në një festival ndërkombëtar roku në Stamboll ka shkaktuar një debat të nxehtë mes banorëve fetarë dhe atyre laikë. Debati zhvillohet gjatë muajit të agjërimit islamik të Ramazanit, një periudhë që shpesh ka vënë në provë qytetin me një jetë të shumëllojshme, i njohur si për xhamitë historike ashtu dhe për gjallërinë e tij gjatë natës. Kjo polemikë zbulon shqetësime më të gjera për të ardhmen e qytetit. Në një koncert ndërkombëtar rok të kohëve të fundit në Universitetin Bilgi të Stambollit, pati përplasje midis personave fetarë dhe atyre laikë. Aktiviteti një-ditor u sponsorizua nga prodhuesi kryesor i birrës në Turqi, por një vendim i momentit të fundit ndaloi përdorimin e alkoolit. Mijëra spektatorëve të muzikës iu desh të shuanin etjen vetëm me limonadë dhe ujë. Koncerti u mbajt në lagjen Eyup, e cila ka një komunitet të madh fetar, ku Ramazani është ndjekur në mënyrë rigoroze. Autoritetet lokale, të dominuara nga partia qeverisëse me rrënjë islamike AK, e mbrojti ndalimin, duke përmendur ndjeshmërinë fetare të banorëve. Në lagjen Eyup ka opinione të përziera në lidhje me ndalimin. Ja si shprehet një qytetar: Kjo grua nuk është dakord. Shumë nga opinionistët e gazetave kryesore të vendit e kanë kritikuar ndalimin. "Kjo nuk është një betejë në lidhje me alkoolin, por në lidhje me lirinë", shkruante opinionisti i njohur Hasan Cemal i gazetës Milliyet. Por, kryeministri Rexhep Tajip Erdogan, partia AK e të cilit dominohet nga islamikët, deklaroi me krenari se ai ishte nismëtar i vendimit për të ndaluar alkoolin në koncert. Në Stamboll gjenden disa prej xhamive më të rëndësishme të botës Islamike... por qyteti është gjithashtu i famshëm për gjallërinë e netëve me bare dhe restorante të ndërtuar shekuj më parë. Në këtë restorant, pjata të vogla të shijshme shërbehen së bashku me pijen kombëtare, raki. Gokhan Tan i Universitetit Bilgi të Stambollit shqetësohet se ekuilibër delikat i qytetit po ndryshon. Por në lagjet e kontrolluara nga partia e qendrës së majtë, ka pasur një rrtije të ndjeshme të numrit të bareve dhe restoranteve. Në lagjen Kadikoy, e cila është në anën aziatike të Stambollit, dhjetëra bare dhe restorante janë hapur brenda një viti. Njerëzit ulen për të pirë e për të ngrënë ditën dhe natën, edhe gjatë muajit të shenjtë të Ramazanit. Por shumica e tyre janë të vetëdijshëm që qyteti po ndryshon: Një gazetar i njohur islamik ka sugjeruar se njerëzit laikë dhe ata fetarë duhet të jetojnë në lagje të veçanta. Për zotin Tan, të Universitetit Bilgi të Stambollit, kjo është një perspektivë e dëshpëruar. Në Stamboll banojnë mbi 15 milionë njerëz, që përbëjnë gati një të katërtën e popullsisë së vendit dhe, në një farë mënyre, qyteti është një pasqyrim i vetë Turqisë. Në qoftë se ndarjet e vullnetshme zëvendësojnë tolerancën, ekspertët paralajmërojnë se mund të jetë një shenjë shqetësuese jo vetëm për të ardhmen e Stambollit, por për atë të të gjithë vendit.